23.3.2013 Jurnalul Oficial al Uniunii Europene L 84/19 REGULAMENTUL DE PUNERE ÎN APLICARE (UE) NR. 281/2013 AL COMISIEI din 22 martie 2013 de stabilire a unor măsuri excepționale privind plasarea pe piața Uniunii în anul de comercializare 2012/2013 a zahărului și a izoglucozei peste cotă cu taxă pe excedent redusă COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 64 alineatul (2) și articolul 186, coroborate cu articolul 4, întrucât: (1) În anul de comercializare a zahărului 2011/2012, preţul franco fabrică mediu pentru zahărul alb vândut în vrac în Uniune a atins un nivel de 175 % față de prețul de referință de 404 EUR/tonă şi a fost cu aproximativ 275 EUR/tonă mai ridicat decât prețul de pe piața mondială. În prezent, prețul în Uniune s-a stabilizat la un nivel de circa 700 EUR/tonă, cel mai ridicat de la reforma organizării pieței zahărului, nivel care perturbă fluiditatea alimentării cu zahăr a pieței Uniunii. Creșterea preconizată a acestui preţ, deja ridicat, pentru anul de comercializare 2012/2013 suscită riscul de perturbare gravă a pieţei, lucru care trebuie prevenit prin adoptarea măsurilor necesare. Pe baza estimărilor privind cererea şi oferta pentru 2012/2013, se preconizează că stocurile finale pentru piața zahărului vor fi cu cel puțin 0,5 milioane de tone mai reduse decât cele din 2011/2012. Această cifră ia în considerare deja importurile din ţări terțe care beneficiază de anumite acorduri preferențiale. Pe de altă parte, previziunile care anunţă o recoltă bună permit estimarea unei producții cu aproximativ 5 400 000 de tone peste cota de zahăr prevăzută la articolul 56 din Regulamentul (CE) nr. 1234/2007. Ținând seama de angajamentele contractuale previzibile ale producătorilor de zahăr în ceea ce priveşte anumite utilizări industriale prevăzute la articolul 62 din regula- mentul respectiv şi de angajamentele de export al zahărului peste cotă pentru 2012/2013, vor rămâne disponibile cantități substanțiale de zahăr peste cotă, de cel puțin 2 000 000 de tone. O parte din acest zahăr ar putea fi pusă la dispoziţie pentru a compensa oferta slabă de pe piaţa zahărului din Uniune şi pentru a evita creşterea excesivă a prețurilor. Pentru a asigura fluiditatea pieţei, este necesar să se plaseze pe piață zahăr peste cotă. Această măsură trebuie să poată fi luată ori de câte ori este necesar în cursul anului de comercializare 2012/2013. () JO L 299, 16.11.2007, p. 1. (5) (10) În conformitate cu articolele 186 și 188 din Regula- mentul (CE) nr. 1234/2007, se pot lua măsuri, atunci când este necesar, pentru a remedia situațiile de perturbare sau de risc de perturbare a pieţei, în special atunci când acestea sunt rezultatul unei creşteri semnifi- cative a preţurilor la nivelul Uniunii, cu condiția ca acest obiectiv să nu poată fi atins prin alte măsuri disponibile în temeiul regulamentului respectiv. Având în vedere circumstanțele actuale ale pieţei, Regulamentul (CE) nr. 1234/2007 nu prevede măsuri specifice care să vizeze limitarea tendinței preţurilor ridicate la zahăr și să permită aprovizionarea cu zahăr la preţuri rezonabile pe piața Uniunii, altele decât cele bazate pe articolul 186 din regulamentul respectiv. În conformitate cu articolul 64 alineatul (2) din Regula- mentul (CE) nr. 1234/2007, în ceea ce priveşte zahărul şi izoglucoza produse în surplus față de cotă, Comisia poate fixa taxa pe excedent la un nivel suficient de ridicat pentru a cvita acumularea de cantități excedentare. Articolul 3 alineatul (1) din Regulamentul (CE) nr. 967/2006 al Comisiei din 29 iunie 2006 de stabilire a normelor de aplicare a Regulamentului (CE) nr. 3182006 al Consiliului privind producția peste cotă în sectorul zahărului (?)  stabileşte  această taxă  la 500 EURtonă. Pentru o cantitate limitată de zahăr produs în surplus față de cotă, este necesar să se fixeze o taxă pe excedent redusă, la un nivel pe tonă care să permită tratamentul echitabil al producătorilor de zahăr din Uniune, să asigure buna funcţionare a pieței zahărului din Uniune şi să contribuie la reducerea diferenței de preț dintre piața zahărului din Uniune și piaţa mondială, fără a crea riscuri de acumulare a unor surplusuri pe piața Uniunii. Având în vedere că Regulamentul (CE) nr. 1234/2007 stabileşte atât cotele pentru zahăr, cât şi pe cele pentru izoglucoză, este necesar ca o măsură similară să se aplice pentru o cantitate adecvată de izoglucoză produsă în surplus faţă de cotă, acest produs fiind, într-o anumită măsură, un înlocuitor comercial al zahărului. În vederea creşterii ofertei, producătorii de zahăr și izoglucoză trebuie să solicite autorităților competente ale statelor membre eliberarea de certificate care să îi autorizeze să vândă pe piața Uniunii, cu o taxă pe excedent redusă, anumite cantități produse peste limita cotei. Taxa pe excedent redusă trebuie plătită după acceptarea cererii și înainte de eliberarea certificatului. () JO L 176, 30.6.2006, p. 22.